**Zapisnik 8. redne seje Komisije za ocenjevanje kakovosti Fakultete za kmetijstvo in biosistemske vede**, ki je bila 7. 2. 2017, ob 9.00 uri, v zbornici fakultete.

**Prisotni:** mag. Andrej Vogrin, doc. dr. Jurij Rakun, Meta Šepič, doc. dr. Marijan Janžekovič, Barbara Bernjak (študentka), mag. Ksenija Škorjanc

**Opravičeno odsotna**: Helena Pauko (študentka)

DNEVNI RED:

Ugotovitev sklepčnosti

1. Pregled in potrditev zapisnika prejšnje seje.

2. Dopolnitev sestave Komisije za ocenjevanje kakovosti FKBV

3. Anketa o zadovoljstvu zaposlenih na delovnem mestu

4. Samoevalvacijsko poročilo

5. Študentska anketa

6. Razno

Člani Komisije za ocenjevanje kakovosti Fakultete za kmetijstvo in biosistemske so se seznanili z dnevnim redom. Komisija je bila sklepčna in je lahko pričela z 8. redno sejo.

Predsednik Komisije za ocenjevanje kakovosti FKBV je predlagal razširitev dnevnega reda z dodatno točko - Študentska anketa. Predlog je bil soglasno sprejet in dnevni red dopolnjen.

Ad 1

Predsednik komisije Andrej Vogrin je prisotne seznanil z zapisnikom in sklepi 7. redne seje Komisije za ocenjevanje kakovosti, z dne 21. 11. 2016. Na predložen zapisnik je bila podana še pripomba, da se pozove dekana za pisni odgovor na sklep 1 in sklep 3 omenjenega zapisnika. Dekan še pisnega odgovora ni podal, tako sta sklepa nerealizirana.

**SKLEP 1:**

**Komisija za ocenjevanje kakovosti FKBV se je seznanila s sklepi zapisnika 7. redne seje omenjene komisije, z dne 21. 11. 2016 in ga sprejela. Komisija za ocenjevanje kakovosti ponovno poziva dekana fakultete, da omenjeni komisiji poda pisne odgovore v zvezi s 1. in 3. sklepom 7. redne seje Komisije za ocenjevanje kakovosti na FKBV. Tako ostajata 1. in 3. sklep 7. redne seje Komisije za ocenjevanje kakovosti na FKBV nerealizirana.**

Ad 2

Predsednik komisije Andrej Vogrin je zbrane seznanil z novima članicama Komisije za ocenjevanje kakovosti s strani študentov. To sta Barbara Bernjak in Helena Pauko.

**SKLEP 2:**

**Komija za ocenjevanje kakovosti FKBV se je seznanila z novima članicama Komisije za ocenjevanje kakovosti FKBV s strani študentov: to sta Barbara Bernjak in Helena Pauko.**

Ad 3

Predsednik Komisije za ocenjevanje kakovosti je komisijo seznanil z izsledki ankete o zadovoljstvu zaposlenih na delovnem mestu. Komisija soglašala, da je potrebno izsledke statistično ovrednotiti in na osnovi dobljenih rezultatov opraviti poglobljeno analizo ankete.

**SKLEP 3**

**Komisija za ocenjevanje kakovosti FKBV se je seznanila z izsledki ankete o zadovoljstvu zaposlenih na delovnem mestu in soglašala, da je potrebno izsledke ankete statistično obdelati in na osnovi statističnih podatkov opraviti podrobnejšo analizo ankete.**

Ad4

Komisija za ocenjevanje kakovosti je soglašala, da je potrebno Samoevalvacijsko poročilo FKBV za leto 2015/2016 spremeniti in vsako poglavje v poročilu dopolniti s prednostmi, pomanjkljivostmi in predlogi za odpravljanje pomanjkljivosti. V poročilo je potrebno vključiti izsledke ankete o zadovoljstvu zaposlenih, ankete študentov in ankete diplomantov. Naslednja seja Komisije za ocenjevanje kakovosti FKBV je predvidena za 20. 2. 2017.

**SKLEP 4**

**Komisija za ocenjevanje kakovosti FKBV se je seznanila s podrobnostmi pri nastajanju samoevalvacijskega poročila za leto 2015/2016. Poročilo je v izdelavi.**

Ad 5

Komisija za ocenjevanje kakovosti FKBV je razpravljala o študentski anketi. Komisija za ocenjevanje kakovosti FKBV ni bila seznanjena z lanskimi ukrepi dekana v zvezi z najslabše ocenjenimi učitelji. Prav tako komisija ni seznanjena z aktivnostmi, ki jih bo izvedel dekan v zvezi z letošnjo anketo.

**SKLEP 5**

**Komisija za ocenjevanje kakovosti v zvezi s študentsko anketo poziva dekana, da le-ta seznani komisija z realizacijo lanskih ukrepov v zvezi s študentsko anketo in da komisijo za ocenjevanje kakovosti seznani s predvidenimi aktivnostmi v zvezi z rezultati letošnje študentske ankete.**

Ad 6

Pod točko razno ni bilo razprave.

Komisija je sejo zaključila ob 10.20.

Predsednik komisije:

mag. Andrej Vogrin

Zapisala:

mag. Ksenija Škorjanc